text: Musiktelt blæste omkuld
  24 august 2010 kl. 07.49
  Stormen gjorde sit indtog i nat. Det gik hårdt ud over Tønder Festivalens store musiktelt.
  Inden Tønder Festivalen bliver sparket i gang har arrangørerne fået ekstra at tænke på. 
  I nat raserede stormen et af festivalens musiktelte, Telt 2,  som fik et stort hul i teltdugen.
  Det fik festivalens telthold til at ligge teltet ned for at undgå yderligere skader. 
  Før teltet kan rejses igen, skal skaderne efter stormen udbedres.
  Det forventes at være færdigt i morgen, så det kan stå klar til de kommende dages musikarrangementer, oplyser Brian Johnsen, som er ansvarlig for teltområdet på Tønder Festival.
  Følg Tønder Festivalens teltplads live på webcam
  